אנג'אני

אנג'אני תומאס (באנגלית: Anjani Thomas; נולדה ב-10 ביולי 1959) היא זמרת-יוצרת ופסנתרנית אמריקאית, הידועה בעיקר בשל עבודתהּ עם לאונרד כהן. בנוסף, הופיעה אנג'אני עם הזמר-שחקן קארל אנדרסון, עם מוזיקאי הג'אז סטנלי קלארק ועם גיטריסט הפיוז'ן האוסטרלי פרנק גמבלה. בשנת 2000 החלה בקריירת סולו.

ביוגרפיה
אנג'אני נולדה בהונולולו בירת הוואי, שם למדה זמרה ונגינה בגיטרה ובפסנתר. בתום שנת לימודים במכללת ברקלי למוזיקה שבבוסטון עברה אנג'אני לניו יורק, במטרה לפתח קריירה מוזיקלית. במשך תקופה הופיעה במועדוני ג'אז, עד אשר פגשה בשנת 1984 את המפיק ג'ון ליסאואר, ששכר אותהּ לעשות קולות רקע בשירו של לאונרד כהן "הללויה". בשנת 1985 יצאה אנג'אני לסיבוב הופעות עם כהן כנגנית מקלדת וזמרת רקע, והוסיפה מאז לעבוד עמו ולתת את קולהּ לשירים מאלבומיו השונים, בהם I'm Your Man , The Future, Dear Heather ו-Old Ideas.

בשנת 2000 פצחה אנג'אני בקריירת סולו עם אלבומהּ Anjani, ולאחריו The Sacred Names (2001) – שיר הלל לשמות האלוהים בארמית, בעברית ויוונית. ב-2006 חיבר כהן מילים וסייע בהפקת אלבומהּ Blue Alert.

קישורים חיצוניים
 

פסנתרניות אמריקאיות
מוזיקאי ג'אז
בוגרות מכללת ברקלי למוזיקה
בוגרי מכללת ברקלי למוזיקה
אמנים אמריקאים הידועים בשם במה
גיטריסטיות אמריקאיות
זמרות אמריקאיות
זמרים אמריקאים
אמריקאיות שנולדו ב-1959
אמריקאים שנולדו ב-1959